IPhone 7

**iPhone 7** i **iPhone 7 Plus** pametni su telefoni koje dizajnira, razvija i prodaje Apple Inc. Najavio ih je Appleov predsjednik Tim Cook 7. septembra 2016. u San Francisku, a u prodaji su od 16. septembra 2016.

iPhone 7 ima novi četverojezgreni čip (mada je odjednom moguće koristiti samo 2 jezgre Također se teoretiziralo da će telefon imati ravnu kameru umjesto ispupčene, tanji Lightning priključak, mogućnost izbora skladišta veličine 256 gigabajta i bateriju većeg kapaciteta (3100 mAh).

Mediji su 29. augusta 2016. dobili pozivnice za press-konferenciju zakazanu za 7. septembar 2016. u Bill Graham Civic Auditoriumu u San Francisku (Kalifornija), što je odmah izazvalo špekuliranje da Apple tada planira najaviti iPhone 7. Telefon je službeno najavljen na tom događaju. Prednarudžbe su započele 9. septembra, dok je telefon pušten u prodaju široj javnosti 16. septembra.

iPhone 7 pušten je u prodaju u još 30 zemalja krajem septembra, te je tokom oktobra i novembra 2016. postao dostupan u još zemalja širom svijeta. Indonezija je posljednja zemlja u kojoj su iPhone 7 i 7 Plus pušteni u prodaju (dostupni su od 31. marta 2017).

Apple je 21. marta 2017. najavio crveno-bijeli iPhone 7 u sklopi partnerstva s brendom (PRODUCT)RED, kojim se želi istaći kampanja prikupljanja sredstava za borbu protiv side. Pušten je u prodaju 24. marta 2017.

## Specifikacije 
### Hardver 
Vanjski izgled iPhonea 7 sličan je prethodnim uređajima – iPhoneu 6 i iPhoneu 6S. Pored ranije dostupnih boja (srebrne, zlatne i ružičasto zlatne), uređaj se može kupiti u novoj "mrak crnoj"

Telefon je otporan na prskanje, vodu i prašinu (oznaka IP67 prema standardu IEC 60529), iako je testovima utvrđeno da zna doći do kvarova, prvenstveno zvučnika, tako da se zvuk izobliči. Garancija ne pokriva štetu izazvanu vodom.

Taster "Home" koristi kapacitivni mehanizam za aktivaciju umjesto fizičkog koji se koristio u ranijim modelima, što znači da je potreban direktan kontakt s kožom (ili se moraju koristiti kapacitivne rukavice) da se upravlja uređajem. Appleova tehnologija Taptic Engine simulira fizički taster pružanjem vibracija, a taster je također osjetljiv na pritisak. Zadržan je sistem "3D Touch" iz iPhonea 6S, koji omogućava da se ekran pritisne različitom jačinom i da se na osnovu toga pružaju dodatne mogućnosti. Uz telefon su pružene slušalice s Lightning priključkom i adapter koji omogućava korištenje postojećih slušalica s 3,5-mm priključkom, Adapter se može koristiti sa svim drugim iPhoneima, iPadovima i iPod Touchovima koji mogu pokrenuti iOS 10.

iPhone 7 koristi 64-bitni sistem na čipu Apple A10 Fusion, koji se sastoji od četiri jezgre, odnosno po dvije jezgre male i velike snage (odjednom je moguće koristiti samo dvije jezgre). Poput prethodnih modela, iPhone 7 dostupan je u dvije varijante: jedna s 4,7-inčnim, a druga, s 5,5-inčnim ekranom koju Apple naziv "Plus". Ekrani su istih rezolucija i veličina kao iPhone 6 i 6S s tim da pružaju bolji opseg boja Omjer ekrana prema tijelu iznosi ~66% za 7, a ~68% za 7 Plus.

Obje varijante sadrže novi model Appleovog ugrađenog koprocesora za obradu pokreta, M10. Za razliku od prethodnih modela, kapacitet najslabijeg varijante je 32&nbsp;GB (umjesto 16&nbsp;GB), a najjače 256&nbsp;GB. iPhone 7 Plus ima 3&nbsp;GB RAM-a, što je najveća količina RAM-a u bilo kojem iPhoneu do sada; 4,7-inčni iPhone 7 ima 2&nbsp;GB.

mini|lijevo|iPhone 7 Plus s dvolećnom kamerom

Zadnja kamera iPhonea 7 ima senzor od 12 megapiksela s blicom (od 4 LED-svjetla) kojeg Apple naziva "True Tone"; otvor blende povećan je na ƒ/1,8 i ovog puta model standardne veličine ima optičku stabilizaciju slike – mogućnost koja je ranije bila ekskluzivna za veće, "Plus" modele. iPhone 7 Plus ima sporednu telefoto kameru od 12 megapiksela, koja omogućava dvostruki optički i desetostruki digitalni zoom. Senzor prednje kamere nadograđen je na 7 megapiksela s automatskom stabilizacijom slike.

### Softver 
Na telefonu je predinstaliran iOS 10. iPhone 7 Plus dobio je ekskluzivni portretni režim kamere u softverskom ažuriranju iOS 10.1. Režim može proizvesti efekt "bokeh" analizom dubine polja.

## Prijem 
iPhone 7 naišao je na mješovitu reakciju kritičara (mada je načelno pozitivna). *Forbes* je naglasio da Appleovi rivali, poput telefona Galaxy S7, imaju veću bateriju, uspjeli su dodati otpornost na vodu bez da uklone 3,5-mm priključak za slušalice i da, iako se kvaliteta slika poboljšala, i dalje zaostaje u odnosu na Galaxy S7 i Nexus 6P koji su znatno ranije pušteni u prodaju. *Forbes* je pohvalio poboljšanu svjetlost i opseg boja LCD ekrana na iPhoneu s tim da je napomenuo da ekran koristi staru tehnologiju u odnosu na druge telefone koji već koriste oštrije ekrane u rezoluciji od 1080p, a neki čak koriste i ekrane u rezoluciji od 2K. *Forbes* je kritikovao i sličnost dizajna novog i prethodnog modela izjavivši da je dizajn zastario i da debeli okviri telefon čine manje ergonomičnim, dodavši da je "iPhone 7 Plus jednostavno prevelik pametni telefon s ekranom od 5,5 inča. Galaxy S7 Edge, koji također ima ekran od 5,5 inča, znatno je manji."

*The Verge* je iPhoneu 7 dao ocjenu 9 od 10 pohvalivši poboljšanu kameru, vodootpornost, poboljšano trajanje baterije i područje osjetljivo na dodir koje simulira fizički taster "Home". Kritikovali su to što se na "mrak crnom" modelu brzo pojavljuju ogrebotine, nedostatak 3,5-mm priključka za slušalice, nezrelost bežičnih zvučnih uređaja i to što je potrebno imati adapter da se koriste postojeće slušalice. Sajt je izjavio da je iPhone 7 "divan", ali i "nepotpun", sugerirajući da "djeluje kao maskirani iPhone 6 koji služi kao prototip narednog modela za koji se govori da će biti drastično različit".

Njemački informatički časopis ''c't* uporedio je zvučni interfejs iPhonea 6 i iPada s Lightning adapterom iPhonea 7. Zvuk je bio tiši za 4,5&nbsp;dB(A) što je dovelo da ga časopis ocijeni "zadovoljavajućim".

### 3,5-mm priključak 
Glavna kritika iPhonea 7 jest to što je uklonjen 3,5-mm priključak za slušalice što onemogućava istovremeno korištenje žičanih slušalica (koristeći adapter koji dolazi u paketu s telefonom) i punjenje telefona (mada je Belkin objavio da će korisnici moći kupiti hub koji će imati priključak za slušalice i punjač). Još jedna kritika, koja se nadovezuje na 3,5-mm priključak, bila je na račun toga što je nepogodno svuda nositi adapter uz mobilni uređaj i da se time umanjuje korisnost telefona.

*Forbes* je naglasio da bežična zvučna tehnologija još uvijek nije dozvoljno zrela jer je kvaliteta zvuka preko Bluetootha znatno niža u odnosu na žičane slušalice i da je upitan kvalitet zvuka preko Lightning priključka. Dodali su da uklanjanjem 3,5-mm priključka "guraju vas u eru u kojoj ćete morati platiti više za slušalice pristojnog kvaliteta jer moraju imati integrirani DAC i/ili licencu da koriste Lightning priključak". Još su naglasili da "jedina kompanija koja profitira u ovoj cijeloj situaciji jest Apple jer će sad milionima kompanija koje proizvode slušalice moći naplaćivati licenciranje Lightning priključka".

### Pištanje 
Neki korisnici prijavili su čudno pištanje. Nastaje kad je uređaj pod teškom upotrebom i nije poznato koliko je rasprostranjeno. Sajt *Cnet* izvijestio je da je u pitanju "slabo zujanje i brujanje sa stražnje strane telefona". *The Daily Telegraph*  špekulira da je uzrok pištanju novi procesor A10 Fusion. Do tog zaključka su došli tako što su naveli tvitove koji ovaj zvuk upoređuju sa "zvukom glasnog okretanja ventilatora u Mac računarima kad se procesor koristi do maksimuma".

### Problemi s performansama 
*The Guardian* je u oktobru 2016. izvijestio da je model od 32 GB "znatno" sporiji od modela sa 128 i 256 GB na osnovu testova *Unbox Therapyja* i *GSMArene*. Ustanovili su da model od 128 GB zapisuje brzinom od 341 Mbps, a model od 32 GB brzinom od 42 Mbps.

Sajt *Cellular Insights* testirao je mrežu raznih modela iPhonea 7 Plus i ustanovio da su, po pitanju brzine mreže, modeli A1778 i A1784 "upadljivo" sporiji od modela A1660 i A1661. Modeli A1778 i A1784 koriste Intelove, a A1660 i A1661 Qualcommove modemske čipove. U članku *Cellular Insightsa'' navedeno je da su Intelovi čipovi lošiji od Qualcommovih za 30–75%, a autor članka, Milan Milanović, dodao je da je "iPhone 7 Plus s Qualcommovim modemom u svim testovima značajno nadmašio iPhone 7 Plus s Intelovim modemom u pogledu performansi. Nismo sigurni zašto je Apple odlučio izabrati dva različita dobavljača modema za najnoviji iPhone". Dodatnim testiranjem ustanovljeno je da, u većini mrežnih uvjeta, Intelovi modeli iPhonea 7 Plus imaju lošiji prijem u odnosu na iPhone 6S.

## Reference 
## Vanjski linkovi 
* Službeni sajt

7
iPhone 7